# Επίσημη Εφημερίδα C 278A/2010

| | ISSN 1725-2415
  doi:10.3000/17252415.CA2010.278.gre |
| --- | --- |
| Επίσημη Εφημερίδα
  της Ευρωπαϊκής Ένωσης | C 278A |
| | |
| Έκδοση στην ελληνική γλώσσα | Ανακοινώσεις και Πληροφορίες | 53ό έτος15 Οκτωβρίου 2010 |

ISSN 1725-2415

doi:10.3000/17252415.CA2010.278.gre

Επίσημη Εφημερίδα

της Ευρωπαϊκής Ένωσης

C 278A

Έκδοση στην ελληνική γλώσσα

Ανακοινώσεις και Πληροφορίες

53ό έτος15 Οκτωβρίου 2010

---

| Ανακοίνωση αριθ | Περιεχόμενα | Σελίδα |
| --- | --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή ΕπιτροπήΚοινοτικό Γραφείο Φυτικών Ποικιλιών |
| 2010/C 278A/01 | Πρόσκληση εκδήλωσης ενδιαφέροντος για τον διορισμό του αναπληρωτή προέδρου του Τμήματος Προσφυγών (COM/2010/10283) | 1 |

Ανακοίνωση αριθ

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή ΕπιτροπήΚοινοτικό Γραφείο Φυτικών Ποικιλιών

2010/C 278A/01

Πρόσκληση εκδήλωσης ενδιαφέροντος για τον διορισμό του αναπληρωτή προέδρου του Τμήματος Προσφυγών (COM/2010/10283)

1

ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΤΩΝ ΕΠΙΣΗΜΩΝ ΕΦΗΜΕΡΙΔΩΝ C A ΔΙΑΓΩΝΙΣΜΟΙ

Κατωτέρω παρατίθεται πίνακας των τευχών της Επίσημης Εφημερίδας C A που δημοσιεύθηκαν το τρέχον έτος.

Εκτός αντίθετης ένδειξης, οι Επίσημες Εφημερίδες δημοσιεύονται σε όλες τις κοινοτικές γλώσσες.

| 5 | (FR) |
| --- | --- |
| 9 | |
| 19 | (FR) |
| 23 | (DE/ES/PT) |
| 28 | |
| 48 | |
| 53 | |
| 56 | |
| 57 | |
| 60 | |
| 61 | (DE/EN/FR) |
| 62 | |
| 64 | |
| 66 | (BG/RO) |
| 67 | (ES) |
| 70 | (PT) |
| 73 | (FI) |
| 74 | (SV) |
| 91 | |
| 95 | |
| 104 | |
| 110 | |
| 116 | (ET) |
| 119 | |
| 129 | (EL) |
| 137 | (LT/LV/MT) |
| 138 | (BG/CS/LT/PL/RO/SK) |
| 143 | (DE/EN/FR) |
| 144 | (DE/EN/FR) |
| 146 | (DA/FI/MT) |
| 147 | (FI) |
| 149 | (IT) |
| 150 | (BG/CS/LT/PL/RO/SK) |
| 151 | |
| 155 | |
| 156 | (PL) |
| 157 | |
| 163 | |
| 164 | |
| 171 | (IT) |
| 178 | (DE/EN/FR) |
| 184 | |
| 188 | (DA/DE/EN/FR/SL) |
| 190 | |
| 191 | |
| 192 | (DE/EN/FR) |
| 196 | (BG/EN/NL/RO/SL) |
| 201 | |
| 204 | (EN/FR) |
| 219 | |
| 227 | (EN/FR) |
| 236 | |
| 238 | |
| 242 | (BG/LT/LV/MT/PL/RO/SK/SL) |
| 248 | (DA/DE/EN/LT/NL/RO) |
| 249 | |
| 253 | |
| 254 | (DE/EN/FR) |
| 256 | (RO) |
| 257 | (CS/PL) |
| 261 | |
| 262 | |
| 265 | |
| 266 | (RO) |
| 269 | (BG/CS/LT/PL/RO/SK) |
| 278 | |

5

(FR)

9

19

(FR)

23

(DE/ES/PT)

28

48

53

56

57

60

61

(DE/EN/FR)

62

64

66

(BG/RO)

67

(ES)

70

(PT)

73

(FI)

74

(SV)

91

95

104

110

116

(ET)

119

129

(EL)

137

(LT/LV/MT)

138

(BG/CS/LT/PL/RO/SK)

143

(DE/EN/FR)

144

(DE/EN/FR)

146

(DA/FI/MT)

147

(FI)

149

(IT)

150

(BG/CS/LT/PL/RO/SK)

151

155

156

(PL)

157

163

164

171

(IT)

178

(DE/EN/FR)

184

188

(DA/DE/EN/FR/SL)

190

191

192

(DE/EN/FR)

196

(BG/EN/NL/RO/SL)

201

204

(EN/FR)

219

227

(EN/FR)

236

238

242

(BG/LT/LV/MT/PL/RO/SK/SL)

248

(DA/DE/EN/LT/NL/RO)

249

253

254

(DE/EN/FR)

256

(RO)

257

(CS/PL)

261

262

265

266

(RO)

269

(BG/CS/LT/PL/RO/SK)

278

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή Κοινοτικό Γραφείο Φυτικών Ποικιλιών

| 15.10.2010 | EL | Επίσημη Εφημερίδα της Ευρωπαϊκής Ένωσης | CA 278/1 |
| --- | --- | --- | --- |

15.10.2010

EL

Επίσημη Εφημερίδα της Ευρωπαϊκής Ένωσης

CA 278/1

---

Πρόσκληση εκδήλωσης ενδιαφέροντος για τον διορισμό του αναπληρωτή προέδρου του Τμήματος Προσφυγών

(COM/2010/10283)

(2010/C 278 A/01)

Το Κοινοτικό Γραφείο Φυτικών Ποικιλιών καλεί τους ενδιαφερόμενους να υποβάλουν υποψηφιότητα για την πλήρωση της κενής θέσης του αναπληρωτή προέδρου του τμήματος προσφυγών (καθήκοντα κατά μερική απασχόληση).

Ο αναπληρωτής προέδρου διορίζεται από το Συμβούλιο της Ευρωπαϊκής Ένωσης από κατάλογο υποψηφίων που προτείνει η Επιτροπή αφού ληφθεί η γνώμη του διοικητικού συμβουλίου του Γραφείου.

Πληροφορίες σχετικά με την περιγραφή των καθηκόντων κατά μερική απασχόληση και τις αποδοχές μπορούν να ζητηθούν από τη γραμματεία του Τμήματος Προσφυγών (Community Plant Variety Office, 3 Boulevard Maréchal-Foch, BP 10121, F-49101 Angers Cedex 02, Γαλλία).

Το Κοινοτικό Γραφείο Φυτικών Ποικιλιών και η Επιτροπή εφαρμόζουν πολιτική ίσων ευκαιριών.

Η περιγραφή των καθηκόντων, οι απαιτήσεις και οι οδηγίες για την αποστολή των αιτήσεων μπορούν να τηλεφορτωθούν από την ακόλουθη διεύθυνση στο Διαδίκτυο:

http://ec.europa.eu/food/plant/propertyrights/index_en.htm

ή

http://ec.europa.eu/dgs/personnel_administration/working_senior_mgt_en.htm

Η προθεσμία παραλαβής των αιτήσεων λήγει στις 15 Νοεμβρίου 2010 (βλέπε λεπτομέρειες στις οδηγίες υποβολής των αιτήσεων).

---

Πρόσκληση εκδήλωσης ενδιαφέροντος για τον διορισμό του αναπληρωτή προέδρου του Τμήματος Προσφυγών του Κοινοτικού Γραφείου Φυτικών Ποικιλιών

(καθήκοντα κατά μερική απασχόληση)

Σκοπός της παρούσας πρόσκλησης εκδήλωσης ενδιαφέροντος είναι να επιτρέψει στην Επιτροπή να επιλέξει τα πρόσωπα που θα προτείνει στο Συμβούλιο της Ευρωπαϊκής Ένωσης για την πλήρωση της θέσης του αναπληρωτή προέδρου του Τμήματος Προσφυγών στο Κοινοτικό Γραφείο Φυτικών Ποικιλιών.

Περιγραφή του Γραφείου και του Τμήματος Προσφυγών

Το Κοινοτικό Γραφείο Φυτικών Ποικιλιών (στο εξής «το Γραφείο» ή «το ΚΓΦΠ») συστάθηκε με τον κανονισμό (ΕΚ) αριθ. 2100/94 του Συμβουλίου (1) (στο εξής «ο κανονισμός»). Πρόκειται για οργανισμό με νομική προσωπικότητα που διαθέτει διοικητική και οικονομική αυτονομία.

Το Γραφείο έχει ως αποστολή τη διαχείριση του συστήματος κοινοτικών δικαιωμάτων επί φυτικών ποικιλιών. Πρόκειται για ειδικού τύπου δικαιώματα βιομηχανικής ιδιοκτησίας για νέες φυτικές ποικιλίες. Το Γραφείο πρέπει, μεταξύ άλλων, να λαμβάνει αποφάσεις σχετικά με τις αιτήσεις χορήγησης των εν λόγω δικαιωμάτων, που παρέχουν ενιαία προστασία της διανοητικής ιδιοκτησίας σε ολόκληρη την Κοινότητα. Το Γραφείο έχει την έδρα του στο Angers της Γαλλίας και ο ιστότοπός του ευρίσκεται στο http://cpvo.europa.eu.

Ο κανονισμός προβλέπει τη σύσταση Τμήματος Προσφυγών στο πλαίσιο του Γραφείου. Η Επιτροπή προέβη, το 2009, στη σύσταση (2) του Τμήματος Προσφυγών, αρμόδιου να λαμβάνει αποφάσεις σχετικά με προσφυγές που ασκούνται κατά αποφάσεων του Γραφείου και αφορούν, μεταξύ άλλων, την παροχή ή την άρνηση παροχής κοινοτικών δικαιωμάτων επί φυτικών ποικιλιών, καθώς επίσης και αποφάσεις σχετικά με αντιρρήσεις για την παροχή δικαιώματος, την ακυρότητα ή την ακύρωση κοινοτικών δικαιωμάτων επί φυτικών ποικιλιών ή τη χορήγηση ή άρνηση υποχρεωτικών αδειών.

Το Τμήμα Προσφυγών αποτελείται από τον (την) πρόεδρο, τους αναπληρωτές του (της) και δύο ακόμα μέλη, αλλά είναι δυνατόν να περιλαμβάνει δύο επιπρόσθετα μέλη.

Περιγραφή των καθηκόντων

Ο αναπληρωτής προέδρου εκτελεί τα καθήκοντα του προέδρου σε περίπτωση απουσίας του (της).

Ο αναπληρωτής προέδρου:

| — | επιλέγει για κάθε υπόθεση τα άλλα μέλη του Τμήματος Προσφυγών και τους αντίστοιχους αναπληρωτές τους από κατάλογο ειδικευμένων μελών που έχει καταρτίσει το διοικητικό συμβούλιο του Γραφείου, |
| --- | --- |

—

επιλέγει για κάθε υπόθεση τα άλλα μέλη του Τμήματος Προσφυγών και τους αντίστοιχους αναπληρωτές τους από κατάλογο ειδικευμένων μελών που έχει καταρτίσει το διοικητικό συμβούλιο του Γραφείου,

| — | προεδρεύει των συνεδριάσεων του Τμήματος Προσφυγών και ασκεί τις αρμοδιότητες που έχουν ανατεθεί στον πρόεδρο από τον κανονισμό. |
| --- | --- |

—

προεδρεύει των συνεδριάσεων του Τμήματος Προσφυγών και ασκεί τις αρμοδιότητες που έχουν ανατεθεί στον πρόεδρο από τον κανονισμό.

Ο πρόεδρος και τα άλλα μέλη του Τμήματος Προσφυγών είναι ανεξάρτητα. Κατά τη λήψη των αποφάσεών τους δεν δεσμεύονται από οιεσδήποτε οδηγίες.

Διορισμός

Ο νυν αναπληρωτής προέδρου του Τμήματος Προσφυγών παραιτήθηκε για επαγγελματικούς λόγους. Σύμφωνα με τις διατάξεις του κανονισμού, το Συμβούλιο της Ευρωπαϊκής Ένωσης λαμβάνει απόφαση σχετικά με τον διορισμό ή επαναδιορισμό του αναπληρωτή προέδρου βάσει καταλόγου υποψηφίων που προτείνεται από την Ευρωπαϊκή Επιτροπή αφού ληφθεί η γνώμη του διοικητικού συμβουλίου του Γραφείου.

Απαιτήσεις

Οι υποψήφιοι πρέπει:

| — | να είναι υπήκοοι κράτους μέλους της ΕΕ, |
| --- | --- |

—

να είναι υπήκοοι κράτους μέλους της ΕΕ,

| — | να έχουν πλήρη γνώση μίας εκ των γλωσσών της Ένωσης και ικανοποιητική γνώση τουλάχιστον μίας ακόμα γλώσσας της Ένωσης, |
| --- | --- |

—

να έχουν πλήρη γνώση μίας εκ των γλωσσών της Ένωσης και ικανοποιητική γνώση τουλάχιστον μίας ακόμα γλώσσας της Ένωσης,

| — | να έχουν πανεπιστημιακό πτυχίο νομικής, ή αναγνωρισμένα προσόντα νομικών σπουδών, αποκτηθέντα ως αναγνώριση της αποδεδειγμένης πείρας τους στον τομέα της πνευματικής ιδιοκτησίας ή της καταχώρισης φυτικών ποικιλιών, |
| --- | --- |

—

να έχουν πανεπιστημιακό πτυχίο νομικής, ή αναγνωρισμένα προσόντα νομικών σπουδών, αποκτηθέντα ως αναγνώριση της αποδεδειγμένης πείρας τους στον τομέα της πνευματικής ιδιοκτησίας ή της καταχώρισης φυτικών ποικιλιών,

| — | να έχει ουσιαστική προϋπηρεσία μετά τις σπουδές τους σημαντικό μέρος της οποίας να αφορά την πνευματική ιδιοκτησία, ειδικότερα τα δικαιώματα επί φυτικών ποικιλιών· δεκαετής τουλάχιστον πείρα θα θεωρηθεί πλεονέκτημα. |
| --- | --- |

—

να έχει ουσιαστική προϋπηρεσία μετά τις σπουδές τους σημαντικό μέρος της οποίας να αφορά την πνευματική ιδιοκτησία, ειδικότερα τα δικαιώματα επί φυτικών ποικιλιών· δεκαετής τουλάχιστον πείρα θα θεωρηθεί πλεονέκτημα.

Η δικαστική ή συναφής προϋπηρεσία στον τομέα της πνευματικής ιδιοκτησίας θα θεωρηθεί πλεονέκτημα, καθώς επίσης και προϋπηρεσία στον διοικητικό ή διαχειριστικό τομέα, κατά προτίμηση πραγματοποιηθείσα στη δημόσια διοίκηση κράτους μέλους ή διακυβερνητικού οργανισμού.

Όροι απασχόλησης

Ο αναπληρωτής προέδρου οφείλει να είναι διαθέσιμος στο πλαίσιο μερικής απασχόλησης και, μετά από πρόσκληση του Γραφείου, ασχολείται με τις υποθέσεις που ανακύπτουν. Πρέπει να είναι διαθέσιμος για την εκτέλεση των εν λόγω καθηκόντων τουλάχιστον δέκα ημέρες ανά ημερολογιακό έτος.

Από τον αναπληρωτή του προέδρου δεν απαιτείται να αναστείλει τις τρέχουσες επαγγελματικές του (της) δραστηριότητες, αλλά οιεσδήποτε τέτοιες δραστηριότητες πρέπει να είναι συμβατές με την απαίτηση να είναι ανεξάρτητα τα μέλη των Τμημάτων Προσφυγών. Ο αναπληρωτής προέδρου οφείλει να δηλώνει οιαδήποτε συμφέροντα, τα οποία είναι δυνατόν να έρθουν σε σύγκρουση με τα καθήκοντά του εντός του Τμήματος Προσφυγών.

Τόπος απασχόλησης είναι η πόλη Angers.

Ο διορισμός πραγματοποιείται για καθορισμένη θητεία πέντε ετών, η οποία είναι ανανεώσιμη σύμφωνα με τον κανονισμό.

Όταν ο αναπληρωτής προέδρου ασκεί τα καθήκοντα του προέδρου η αμοιβή του είναι 2 000 ευρώ ανά υπόθεση και 500 ευρώ για τον χρόνο ταξιδίου του προς και από την Angers. Τα οδοιπορικά και η ημερήσια αποζημίωση καταβάλλονται σύμφωνα με τους κανόνες που εφαρμόζονται από το Γραφείο.

Περισσότερες πληροφορίες σχετικά με τα κατά μερική απασχόληση καθήκοντα και τις αποδοχές μπορούν να ζητηθούν από τη γραμματεία του Τμήματος Προσφυγών (Community Plant Variety Office, 3 Boulevard Maréchal-Foch, BP 10121, F-49101 Angers Cedex 02), Γαλλία.

Ανεξαρτησία και δήλωση συμφερόντων

Ο αναπληρωτής προέδρου του Τμήματος Προσφυγών θα κληθεί να υποβάλει δήλωση δέσμευσης ότι θα ενεργεί με αμεροληψία για το δημόσιο συμφέρον, καθώς και δήλωση σχετικά με τα τυχόν συμφέροντα που ενδέχεται να θεωρηθούν επιζήμια για την ανεξαρτησία του/της. Οι υποψήφιοι πρέπει να επιβεβαιώσουν στην αίτησή τους την προθυμία τους ως προς τα ανωτέρω.

Επιλογή

Για τη διαδικασία επιλογής θα συσταθεί επιτροπή προεπιλογής από την Ευρωπαϊκή Επιτροπή. Η εν λόγω επιτροπή θα καλέσει σε συνέντευξη τους υποψηφίους που έχουν τα καλύτερα προσόντα για την πλήρωση των συγκεκριμένων αναγκών· οι υποψήφιοι θα επιλεγούν βάσει των σχετικών με τη θέση προσόντων τους, σύμφωνα με τα κριτήρια που ορίζονται ανωτέρω.

Μετά από τις πρώτες αυτές συνεντεύξεις, οι υποψήφιοι που θα προεπιλεγούν από την επιτροπή προεπιλογής θα κληθούν εν συνεχεία σε συνέντευξη με τη συμβουλευτική επιτροπή διορισμών (ΣΕΔ) της Επιτροπής. Στην περίπτωση αυτή, και πριν από τη συνέντευξη, θα κληθούν σε μία ημερίδα σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων.

Με βάση πρόταση του αρμόδιου Επιτρόπου, η Ευρωπαϊκή Επιτροπή θα εγκρίνει κατάλογο των επιτυχόντων στο στάδιο της προεπιλογής υποψηφίων, αφού ληφθεί η γνώμη του διοικητικού συμβουλίου του ΚΓΦΠ. Ο εν λόγω κατάλογος θα υποβληθεί στο Συμβούλιο, το οποίο θα προβεί στον διορισμό από αυτόν του αναπληρωτή προέδρου του Τμήματος Προσφυγών. Η κατάταξη στον κατάλογο που έχει υποβάλει η Ευρωπαϊκή Επιτροπή στο Συμβούλιο της Ευρωπαϊκής Ένωσης δεν εξασφαλίζει διορισμό. Οι υποψήφιοι ενδέχεται να κληθούν και σε άλλες συνεντεύξεις ή/και δοκιμασίες, εκτός εκείνων που αναφέρονται ανωτέρω.

Ίσες ευκαιρίες

Το Γραφείο εφαρμόζει πολιτική ίσων ευκαιριών και απαγορεύει οποιαδήποτε διάκριση σύμφωνα με το άρθρο 1δ του κανονισμού υπηρεσιακής κατάστασης (3).

Διαδικασία υποβολής της αίτησης

Η θέση αυτή μπορεί να δημοσιευθεί παράλληλα με ορισμένες άλλες θέσεις ανωτέρων υπαλλήλων. Οι υποψήφιοι που επιθυμούν να υποβάλουν υποψηφιότητα για περισσότερες από μία θέσεις πρέπει να υποβάλουν χωριστή αίτηση για κάθε θέση.

Πριν υποβάλουν την υποψηφιότητά τους, οι ενδιαφερόμενοι πρέπει να ελέγξουν προσεκτικά εάν πληρούν όλα τα κριτήρια επιλεξιμότητας (βλέπε σημείο «Απαιτήσεις»), ιδίως όσον αφορά το είδος του διπλώματος/πτυχίου και την απαιτούμενη προϋπηρεσία. Οι υποψήφιοι που δεν πληρούν ένα από τα εν λόγω κριτήρια επιλεξιμότητας αποκλείονται αυτόματα από τη διαδικασία επιλογής.

Για να είναι έγκυρες οι αιτήσεις υποψηφιότητας, οι υποψήφιοι πρέπει να υποβάλουν:

| 1. | συνοδευτική επιστολή,
  και |
| --- | --- |

1.

συνοδευτική επιστολή,

και

| 2. | βιογραφικό σημείωμα σε ελεύθερο μορφότυπο. Το βιογραφικό σημείωμα πρέπει, κατά προτίμηση, να έχει συνταχθεί βάσει του ευρωπαϊκού μορφοτύπου για βιογραφικά σημειώματα (4). Ζητείται ρητώς από τους αιτούντες να προβάλουν εν συντομία την πείρα και την τεχνογνωσία που διαθέτουν σχετικά με τη θέση. |
| --- | --- |

2.

βιογραφικό σημείωμα σε ελεύθερο μορφότυπο. Το βιογραφικό σημείωμα πρέπει, κατά προτίμηση, να έχει συνταχθεί βάσει του ευρωπαϊκού μορφοτύπου για βιογραφικά σημειώματα (4). Ζητείται ρητώς από τους αιτούντες να προβάλουν εν συντομία την πείρα και την τεχνογνωσία που διαθέτουν σχετικά με τη θέση.

Ελλιπείς αιτήσεις υποψηφιότητας δεν θα γίνουν δεκτές.

Σε αυτή τη φάση της διαδικασίας δεν χρειάζεται να υποβληθούν δικαιολογητικά (π.χ. επικυρωμένα αντίγραφα πτυχίων/διπλωμάτων, συστατικές επιστολές, αποδεικτικά προϋπηρεσίας κ.λπ.). Η υποβολή τους θα γίνει, αν ζητηθεί, σε μεταγενέστερο στάδιο της διαδικασίας.

Για να διευκολυνθεί η διαδικασία επιλογής, κάθε επικοινωνία με τους υποψηφίους σχετικά με την υπόψη κενή θέση θα πραγματοποιείται στην αγγλική γλώσσα. Σημειωτέον ότι η διαδικασία επιλογής θα πραγματοποιηθεί μόνο στην αγγλική ή/και τη γαλλική γλώσσα (5).

Οι αιτήσεις υποψηφιότητας, κατά προτίμηση στην αγγλική, τη γαλλική ή τη γερμανική γλώσσα, πρέπει να σταλούν με ηλεκτρονικό ταχυδρομείο στη διεύθυνση:

sanco-avis-de-vacance@ec.europa.eu

Υποψήφιοι που δεν είναι σε θέση να στείλουν τις αιτήσεις τους με ηλεκτρονικό ταχυδρομείο μπορούν να τις στείλουν με συστημένη επιστολή ή κατεπείγον ιδιωτικό ταχυδρομείο στη διεύθυνση:

| DG SANCO.A.5 (F101-5/62), |
| --- |
| European Commission, |
| 200 Rue de la Loi, |
| 1049 Brussels, |
| Βέλγιο |

DG SANCO.A.5 (F101-5/62),

European Commission,

200 Rue de la Loi,

1049 Brussels,

Βέλγιο

Παρακαλούνται οι υποψήφιοι να αναφέρουν στην παραπάνω διεύθυνση γραπτώς και χωρίς καθυστέρηση κάθε αλλαγή της διεύθυνσής τους.

Προθεσμία

Οι αιτήσεις πρέπει να αποσταλούν είτε με ηλεκτρονικό ταχυδρομείο, είτε με συστημένη επιστολή, το αργότερο έως τις 15 Νοεμβρίου 2010 — (ημερομηνία του ηλεκτρονικού μηνύματος ή ημερομηνία σφραγίδας του ταχυδρομείου).

Οι αιτήσεις υποψηφιότητας που αποστέλλονται με εταιρεία ταχυμεταφοράς πρέπει να έχουν παραδοθεί στην ανωτέρω διεύθυνση κατά την ίδια ημερομηνία και το αργότερο μέχρι τις 5 μμ. (ώρα Βρυξελλών).

Η Επιτροπή επιφυλάσσεται του δικαιώματος να παρατείνει την προθεσμία για την εν λόγω προκήρυξη θέσης με σχετική δημοσίευση μόνον στην Επίσημη Εφημερίδα της Ευρωπαϊκής Ένωσης.

Αρμόδιος για περισσότερες πληροφορίες:

Κος Jacques GENNATAS, Σύμβουλος του αναπληρωτή γενικού διευθυντή, ΓΔ Υγείας και Καταναλωτών, τηλ.: +32-2 295 97 13, e-mail: Jacques.Gennatas@ec.europa.eu

Κος Martin EKVAD, Προϊστάμενος τμήματος νομικών υποθέσεων ΚΓΦΠ, τηλ.: +33 241 25 64 15, e-mail: ekvad@cpvo.europa.eu

Σημαντικές πληροφορίες για τους υποψηφίους

Υπενθυμίζεται στους υποψηφίους ότι οι εργασίες των διαφόρων επιτροπών επιλογής είναι απόρρητες. Απαγορεύεται στους υποψηφίους ή οποιουσδήποτε τρίτους που ενεργούν εξ ονόματός τους, να έλθουν απευθείας ή έμμεσα σε επαφή με τα μέλη των εν λόγω επιτροπών.

Προστασία των δεδομένων προσωπικού χαρακτήρα

Η Επιτροπή και το Γραφείο μεριμνούν ώστε τα δεδομένα προσωπικού χαρακτήρα των υποψηφίων να αντιμετωπίζονται όπως απαιτείται από τον κανονισμό σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (6).

---

(1)  ΕΕ L 227 της 1.9.1994, σ. 1.

(2)  Κανονισμός (ΕΚ) αριθ. 874/2009 της Επιτροπής (ΕΕ L 251 της 24.9.2009, σ. 3).

(3)  ΕΕ L 124 της 27.4.2004, σ. 1· http://eur-lex.europa.eu/en/index.htm

(4)  Το ευρωπαϊκό μορφότυπο για βιογραφικά σημειώματα μπορεί να τηλεφορτωθεί από τη διεύθυνση: http://europass.cedefop.europa.eu/htm/index.htm

(5)  Η επιτροπή επιλογής φροντίζει να μη δοθεί αδικαιολόγητο πλεονέκτημα σε υποψηφίους οι οποίοι έχουν ως μητρική μια από τις γλώσσες αυτές.

(6)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (ΕΕ L 8 της 12.1.2001, σ. 1).

---